CELEX: C2005/193/42
Language: sk
Date: 2005-08-06 00:00:00
Title: Rozsudok Súdu prvého stupňa z 8. júna 2005 vo veci T-315/03, Hans-Peter Wilfer proti Úradu pre harmonizáciu vnútorného trhu (ochranné známky a vzory) (ÚHVT) (Ochranná známka Spoločenstva — Slovná ochranná známka ROCKBASS — Absolútne dôvody zamietnutia — Článok 7 ods. 1 písm. c) nariadenia (ES) č. 40/94 — Prieskum skutkového stavu odvolacím senátom z úradnej moci — Nezohľadnenie skutočností uplatnených žalobcom — Článok 74 ods. 1 a 2 nariadenia č. 40/94)

6.8.2005   
            
            
               SK
            
            
               Úradný vestník Európskej únie
            
            
               C 193/26
            
         
      ROZSUDOK SÚDU PRVÉHO STUPŇA
   
   z 8. júna 2005
   vo veci T-315/03, Hans-Peter Wilfer proti Úradu pre harmonizáciu vnútorného trhu (ochranné známky a vzory) (ÚHVT) (1)
   
   (Ochranná známka Spoločenstva - Slovná ochranná známka ROCKBASS - Absolútne dôvody zamietnutia - Článok 7 ods. 1 písm. c) nariadenia (ES) č. 40/94 - Prieskum skutkového stavu odvolacím senátom z úradnej moci - Nezohľadnenie skutočností uplatnených žalobcom - Článok 74 ods. 1 a 2 nariadenia č. 40/94)
   (2005/C 193/42)
   Jazyk konania: nemčina
   Vo veci T-315/03, Hans-Peter Wilfer, bydliskom v Markneukirchene (Nemecko), v zastúpení: A. Kockläuner, advokát, proti Úradu pre harmonizáciu vnútorného trhu (ochranné známky a vzory) (ÚHVT) (splnomocnení zástupcovia: D. Schennen a G. Schneider), ktorej predmetom je žaloba proti rozhodnutiu prvého odvolacieho senátu ÚHVT z 11. júla 2003 (vec R 266/2002-1), týkajúceho sa zápisu slovnej ochrannej známky ROCKBASS ako ochrannej známky Spoločenstva, Súd prvého stupňa (štvrtá komora), v zložení: predseda komory H. Legal, sudcovia P. Lindh a V. Vadapalas, tajomník: I. Natsinas, referent, vyhlásil 8. júna 2005 rozsudok, ktorého výrok znie:
   
               1)
            
            
               Žaloba sa zamieta.
            
         
               2)
            
            
               Žalobca znáša tri štvrtiny svojich vlastných trov konania a je povinný nahradiť tri štvrtiny trov konania, ktoré vznikli ÚHVT.
            
         
               3)
            
            
               ÚHVT znáša jednu štvrtinu svojich vlastných trov konania a je povinný nahradiť jednu štvrtinu trov konania, ktoré vznikli žalobcovi.
            
         
      (1)  Ú. v. EÚ C 289, 29.11.2003